Z A P I S N I K

1. (konstituirajuće) sjednice Vijeća Mjesnog odbora Vidovec,

17. lipnja 2021.


Sjednica se održava u prostorima Mjesne samouprave u Zagrebu, Šestinski Trg 10, 17. lipnja 2021., s početkom u 19,30 sati.
Temeljem odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), po ovlaštenju pročelnice Gradskog ureda za mjesnu samoupravu sjednicom predsjeda Goran Rogić, viši stručni referent u Gradskom uredu za mjesnu samoupravu.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost svih članova Vijeća i otvara konstituirajuću sjednicu Vijeća Mjesnog odbora Vidovec.


Na prijedlog predsjedatelja Vijeće bez rasprave, jednoglasno, utvrđuje

DNEVNI RED


1. Osnivanje i izbor članova Mandatnog povjerenstva


2. Izvješće Mandatnog povjerenstva o provedenim izborima za članove Vijeća 

Mjesnog odbora Vidovec s prijedlogom za verifikaciju mandata članovima Vijeća - donošenje zaključka
     
3. Polaganje prisege članova Vijeća


4. Izbor predsjednika Vijeća


5. Izbor potpredsjednika Vijeća


6. Pitanja i prijedlozi

Predsjedatelj najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koja je dobila najveći broj glasova. 

NAZOČNI IZABRANI ČLANOVI VIJEĆA:

Bernarda Hukman, Josip Huzanić, Božidar Jambrešić, Mario Komušar i Đurđica Todić
OSTALI NAZOČNI:


- Jasminka Rauch, voditeljica Područnog odsjeka Podsljeme (Centar)


- Goran Rogić, viši stručni referent u Gradskom uredu za mjesnu samoupravu


- Igor Perak, viši stručni referent u Gradskom uredu za mjesnu samoupravu

- Mirela Gašpert Bertić, stručni referent u Gradskom uredu za mjesnu samoupravu


- Bernarda Marković, stručni referent u Gradskom uredu za mjesnu samoupravu

Predsjeda Bernarda Hukman, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.
Predsjedateljica konstatira da je nazočno 5 izabranih članova od ukupno 5 članova Vijeća, što znači da Vijeće može pravovaljano odlučivati te otvara nastavak sjednice.

Predsjedateljica utvrđuje da je dnevni red sjednice prihvaćen.
Ad 1. Osnivanje i izbor članova Mandatnog povjerenstva

Predsjedateljica predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno donosi

Z A K LJ U Č A K

o osnivanju i izboru članova Mandatnog povjerenstva


1. Osniva se Mandatno povjerenstvo Vijeća Mjesnog odbora Vidovec (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Josip Huzanić;


za članove:       1. Mario Komušar i




 2. Đurđica Todić

Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Vidovec s prijedlogom za verifikaciju mandata članovima Vijeća – donošenje zaključka
Predsjednik  Mandatnog povjerenstva podnosi izvješće. (Potpisano izvješće prilaže se ovom zapisniku.) 

Predsjedatelj otvara raspravu.

Bez rasprave,  Vijeće jednoglasno donosi
Z A K LJ U Č A K

o verifikaciji mandata članovima

Vijeća Mjesnog odbora Vidovec
           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Vidovec s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:
1. BERNARDA HUKMAN

KANDIDACIJSKA LISTA GRUPE BIRAČA





Nositelj kandidacijske liste: BERNARDA HUKMAN
2. MARIO KOMUŠAR

KANDIDACIJSKA LISTA GRUPE BIRAČA





Nositelj kandidacijske liste: BERNARDA HUKMAN
3. BOŽIDAR JAMBREŠIĆ

KANDIDACIJSKA LISTA GRUPE BIRAČA





Nositelj kandidacijske liste: BOŽIDAR JAMBREŠIĆ
4. ĐURĐICA TODIĆ

KANDIDACIJSKA LISTA GRUPE BIRAČA





Nositelj kandidacijske liste: BOŽIDAR JAMBREŠIĆ
5. JOSIP HUZANIĆ
 

HRVATSKA DEMOKRATSKA ZAJEDNICA – 
HDZ



HRVATSKA SOCIJALNO – LIBERALNA STRANKA – HSLS

HRVATSKA STRANKA UMIROVLJENIKA – HSU 

Nositelj kandidacijske liste: JOSIP HUZANIĆ

3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.
Ad 3. Polaganje prisege članova Vijeća
Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se ovom zapisniku./

Ad 4. Izbor predsjednika Vijeća

Predsjedateljica obavještava članove Vijeća da su u skladu s Poslovnikom Vijeća podnesena dva prijedloga za izbor predsjednika Vijeća.

              Prvi prijedlog – da se za predsjednika izabere Božidar Jambrešić - podnijeli su članovi: Đurđica Todić i Božidar Jambrešić.

              Drugi prijedlog – da se za predsjednicu izabere Bernarda Hukman - podnijeli su članovi: Mario Komušar i Bernarda Hukman.

            /Prijedlozi se prilažu ovom zapisniku./

            Predsjedateljica otvara raspravu.


Budući da nitko ne traži riječ predsjedateljica poziva izabrane članove Vijeća da dizanjem ruke daju svoj glas ponuđenim kandidatima. Predsjedatelj daje na glasovanje prijedlog:

Za kandidata Božidara Jamberšića glasovalo je 3 člana Vijeća, 1 član bio je suzdržan, a 1 član protiv.

Za kandidatkinju Bernardu Hukman glasovalo je 2 člana Vijeća, 1 član bio je suzdržan, a 2 člana protiv.

Predsjedateljica utvrđuje da je većinu glasova svih članova Vijeća dobio kandidat Božidar Jambrešić i konstatira da Vijeće donosi
Z A K LJ U Č A K

o izboru predsjednika 

Vijeća Mjesnog odbora Vidovec

1. Za predsjednika Vijeća Mjesnog odbora Vidovec izabran je Božidar Jambrešić.


2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednik zahvaljuje članovima Vijeća na ukazanom mu povjerenju i nastavlja predsjedati.

Ad 5. Izbor potpredsjednika Vijeća Mjesnog odbora Vidovec

Predsjednik obavještava članove Vijeća da je u skladu s Poslovnikom Vijeća podnesena dva prijedloga za izbor potpredsjednika Vijeća.
              Prvi prijedlog – da se za potpredsjednika izabere Mario Komušar - podnijeli su članovi: Bernarda Hukman i Mario Komušar.
              Drugi prijedlog – da se za potpredsjednika izabere Josip Huzanić - podnijeli su članovi: Božidar Jambrešić i Đurđica Todić.
            /Prijedlozi se prilažu ovom zapisniku./
Predsjednik otvara raspravu.

Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas jednom od ponuđenih kandidata. Predsjednik daje na glasovanje prijedlog. 

Za kandidata Maria Komušara glasovalo je 2 člana Vijeća, a 3 člana bilo je suzdržano.

Za kandidata Josipa Huzanića glasovalo je 3 člana Vijeća, 2 člana bila su suzdržana.
Predsjednik utvrđuje da je većinu glasova svih članova Vijeća dobio kandidat Josip Huzanić i konstatira da Vijeće donosi

Z A K LJ U Č A K

o izboru potpredsjednika 

Vijeća Mjesnog odbora Vidovec
1. Za potpredsjednika Vijeća Mjesnog odbora Vidovec izabran je Josip Huzanić.


2. Ovaj zaključak bit će objavljen na oglasnoj ploči u sjedištu Mjesnog odbora.

            Predsjednik čestita izabranom potpredsjedniku.

            Potpredsjednik zahvaljuje članovima Vijeća.

Ad 6. Pitanja i prijedlozi

Daljnjih pitanja i prijedloga nije bilo, predsjednik Vijeća Mjesnog odbora Vidovec zaključuje konstituirajuću sjednicu.

Dovršeno u 20,45 sati.
KLASA: 026/02/21-002/868
URBROJ:  251-06-11-205-21-2
Zagreb, 17. lipnja 2021.       
Zapisnik vodila:

Mirela Gašpert Bertić
Predsjednik

Vijeća Mjesnog odbora Vidovec:








        Božidar Jambrešić

